สวัสดีค่ะ ประจำเดือนขาดได้ประมาณ 2 อาทิตย์แล้วค่ะ ปกติเป็นคนที่ประจำเดือนมาไม่ปกติ (12-08-2561 17-09-2561 25-10-2561 23-11-2561 10-12-2561 06-01-2562) มีเพศสัมพันธ์ล่าสุดหลังจากหมดประจำเดือนคือ วันที่16,17,18,19-02-2562 ป้องกันโดยใช้ถุงยางอนามัย เช็ดทำความสะอาดถุงยางก่อนมีเพศสัมพันธ์ทุกครั้ง หลั่งนอกทุกครั้งและตรวจสอบหลังเสร็จทุกครั้งว่าไม่รั่ว มีสิทธิ์ตั้งครรภ์ไหมคะ (อายุ 23 ปี)
สวัสดีค่ะ ตามข้อมูลวันที่ประจำเดือนมาดังกล่าว เท่ากับมีระยะห่างระหว่างรอบประจำเดือนที่ 36, 38, 29, 17, 27 วัน ซึ่งถือมีระยะห่างที่ไม่สม่ำเสมอ และในบางรอบมีระยะห่างสั้นผิดปกติส่วนการมีเพศสัมพันธ์ในวันที่ 16-19 ก.พ. โดยการใช้ถุงยางอนามัยร่วมกับการหลั่งนอก โอกาสในการตั้งครรภ์นั้นถือว่าน้อยมากอย่างไรก็ตาม หากประจำเดือนที่มาครั้งสุดท้ายคือ 6 ม.ค. แล้วยังไม่มาจนถึงวันนี้ แนะนำควรลองตรวจหาการตั้งครรภ์ดูก่อน เพราะแม้โอกาสตั้งครรภ์จะมีน้อย แต่ก็ยังเป็นไปได้ หากตรวจไม่พบ ก็อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำให้รอประจำเดือนไปอีกซักระยะก่อน หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ ต่อไป เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น